02012392409010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1239 


24 Σεπτεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενούς Αλλοδαπού. 1 

Πολιτογράφηση Αλλογενών Αλλοδαπών. 2 

Τρόπος τήρησης του βιβλίου αποθήκης για τις επιχει¬ 
ρήσεις «Σούπερ - Μάρκετ». 3 

Ανταλλαγή παλαιών κλάσεων εντύπων παραβολών με 
νέα σε Ευρώ - Συμπλήρωση της αριθ. 1093246/ 

5486/0016/16.10.2000. 4 

Καθορισμός εγγραφής επιχειρήσεων στα Νομαρχια¬ 
κά Μητρώα, κατά το έτος 2001. 5 

Ανάθεση αρμοδιοτήτων στους Αντιπρυτάνεις του Πα- 
ντείου Πανεπιστημίου Κοινωνικών και Πολιτικών 

Επιστημών. 6 

Σύσταση, συγκρότηση και λειτουργία της Επιτροπής 
Αξιολόγησης του άρθρου 15, του Ν. 2892/2001 και 

διαδικασία αξιολόγησης. 7 

Καταβολή δαπάνης μισθοδοσίας μιας υπαλλήλου του 

Συνδέσμου «Ξενοδοχοϋπαλλήλων Κέρκυρας». 8 

Έναρξη λειτουργίας της Κεντρικής Υπηρεσίας του 
Πε.Σ.Υ. Βορείου Αιγαίου. 9 


Τροποποίηση της ΔΥ1α/23938/17.11.1997 Ο.Ε. (ΦΕΚ 
1026/21.11.1997 τ.Β') απόφασης, που αφορά «Συ¬ 
γκρότηση Συμβουλίου Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε. I.Ο.Π.Ν. I.) της Περιφέρειας Δυτι¬ 
κής Μακεδονίας για τις ειδικότητες της Ακτινοδια¬ 
γνωστικής, Αναισθησιολογίας... Χειρουργικής Παί- 

δων και Ψυχιατρικής». 10 

Συμπλήρωση της αρ. 111666/6.7.2001 απόφασης Συ¬ 
γκρότηση Ομάδας Εργασίας για τη μελέτη και σύ¬ 
νταξη σχεδίου Π.Δ. σε εκτέλεση του άρθρου 65 
παρ. 5 Ν. 2447/1996 με το οποίο θα ρυθμίζονται 
στις λεπτομέρειες τους η οργάνωση και η λειτουρ¬ 
γία του θεσμού των ανάδοχων οικογενειών.111 

Συγχώνευση Δημοτικών Νομικών Προσώπων του Δή¬ 
μου Φλώρινας. 12 

Παράταση απόφασης 71/17.9.2001 Δ.Σ. Χ.Α.Α. 13 

Ανάκληση αποφάσεων του Διοικητικού Συμβουλίου 
του ΕΚΚΕ. 14 


ΑΠΟΦΑΣΕΙ Σ 

(ΐ) 

Πολιτογράφηση Αλλογενούς Αλλοδαπού. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 25611/27548/20.9.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, α) έγινε δεκτή η από 4.9.1992 αίτηση πολιτο- 
γράφησηςτου αλλογενούς αλλοδαπού ΣΑΓΚΑ ΜΩΧΑΜΕΤ 
ΑΘΑΝΑΣΙΟΥ - ΑΛΕΞΑΝΔΡΟΥ του ΜΑΜΠΡΟΥΚ, για την 
απόκτηση της Ελληνικής ιθαγένειας και β) εγκρίθηκε η αλ¬ 
λαγή του επωνύμου του από «ΣΑΓΚΑ» σε «ΣΑΚΚΑΣ» και 
του κυρίου ονόματος του από «ΜΩΧΑΜΕΤ ΑΘΑΝΑΣΙΟΣ - 
ΑΛΕΞΑΝΔΡΟΣ « σε «ΑΘΑΝΑΣΙΟΣ - ΑΛΕΞΑΝΔΡΟΣ». 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

( 2 ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με τη Φ. 16302/25700/18.9.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 13.7.2000 αίτηση πολιτογρά¬ 
φησης του αλλογενούς αλλοδαπού ΑΜΕΡ ΜΩΧΑΜΕΝΤ 
του ΑΜΠΝΤΕΛ ΧΑΜΙΝΤ, για την απόκτηση της ελληνικής 
ιθαγένειας. 

2. ΜετηΦ. 16522/23792/14.9.2001 απόφασητου Υφυπουργού 
Εσωτερικών, Δημόσιας Διοίκησης και Αποκέντρωσης, έγινε δε- 
κτήη από 14.3.2000 αίτηση πολιτογράφησηςτου αλλογενούς αλ¬ 
λοδαπού ΑΡΕΦ ΑΛΙ ΜΩΧΑΜΕΝΤ του ΑΜΠΝΤΕΛ ΧΑΝΤΙ, για την 
απόκτηση της Ελληνικής ιθαγένειας. 

3. Με τη Φ. 23962/3048/18.9.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέντρω¬ 
σης, έγινε δεκτή η από 18.6.1999 αίτηση πολιτογράφησης 
του αλλογενούς αλλοδαπού ΧΑΜΝΤΙΝ ΜΟΧΑΜΕΝΤ του 
ΕΛΣΑΓΙΕΝΤ, για την απόκτηση της Ελληνικής ιθαγένειας. 

4. Με τη Φ. 32799/8816/18.9.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 4.5.1993 αίτηση πολιτογρά- 

φησηςτου αλλογενούς αλλοδαπού ΝΤΕΜΙΑΝ ΙΜΠΡΑΧΙΜ 
ΜΑΓΚΝΤΙ του ΓΚΙΡΓΚΙΣ, για την απόκτηση της Ελληνικής 
ιθαγένειας. 

5. Με τη Φ. 3 295 8/15152/20.8.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 29.4.1993 αίτηση πολιτογρά¬ 
φησης του αλλογενούς αλλοδαπού ΡΕΖΚ ΣΑΟΥΚΙ του ΓΙ- 
ΟΥΝΕΣ, για την απόκτηση της Ελληνικής ιθαγένειας. 

6. Με τη Φ.33175/17515/18.9.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 17.5.1999 αίτηση πολιτογρά¬ 
φησης του αλλογενούς αλλοδαπού ΕΛ ΝΕΜΡ ΣΑΛΑΧτου 
ΜΟΧΑΜΕΝΤ ΕΛΣΑΓΙΕΝΤ,για την απόκτηση της Ελληνι¬ 
κής ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 1087241/688/0015 (3) 

Τρόπος τήρησης του βιβλίου αποθήκης για τις επιχειρή¬ 
σεις «Σούπερ - Μάρκετ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης γ’ (υποπερίπτωση γβ’) 
του άρθρου 38 του Π .Δ. 186/92 (ΦΕΚ 84 Α’) όπως τροπο¬ 
ποιήθηκε με την παράγραφο 40 του άρθρου 9 του Ν. 
2753/99 (ΦΕΚ249 Α’). 

2. Τη μεαριθμ. 1039386/441/Α0006/21.4.2000 (ΦΕΚ 571 
Β’) κοινή απόφαση του Πρωθυπουργού, και του Υπουρ¬ 
γού Οικονομικών, για ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

3. Το γεγονός ότι η Α.Υ.Ο. 1116682/1082/0015/ΠΟΛ. 
1311 /20.12.2000 (ΦΕΚ 9Β710.1.2001) με την οποία ρυθμί¬ 
στηκε ο τρόπος τήρησης του βιβλίου αποθήκης για τις 
επιχειρήσεις «Σούπερ - Μάρκετ» λήγει την 31.12.2001 ή 
30.6.2002 ή άλλη ημερομηνία εντός του 2002 (για τις επι¬ 
χειρήσεις που κλείνουν διαχειριστική περίοδο 30-6 ή άλ¬ 
λη ημερομηνία). 

4. Το ότι από 1.1.2002 εφαρμόζεται υποχρεωτικά το ΕΥ¬ 
ΡΩ και οι επιχειρήσεις έχουν να αντιμετωπίσουν ιδιαίτερα 
θέματα μετάπτωσης από δραχμές σε ΕΥΡΩ (αλλαγές 
προγραμμάτων, φ.τ.μ. κ.λπ.). 

5. Τη σχετική πρόταση της Ε.Λ. Β. όπως διατυπώθηκε 
κατά τη συνεδρίαση της 25.7.2001. 

6. Τέλος, ότι με την απόφαση αυτή δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

1. Δίνεται η δυνατότητα στις επιχειρήσεις των Σούπερ - 
Μάρκετ να τηρήσουν το βιβλίο αποθήκης για μία ακόμη 
χρήση με τον τρόπο που όριζε η Α.Υ.Ο. 1116682/1082/ 
0015/20.12.2000. 

Γιατις διαχειριστικές περιόδους που αρχίζουν μετά από 
τη λήξη της ισχύος της παρούσας απόφασης το βιβλίο 
αποθήκης να τηρηθεί σύμφωνα με τις διατάξεις του Κώ¬ 
δικα Βιβλίων και Στοιχείων (Π.Δ. 186/1992), κατά την ει¬ 
σαγωγή και εξαγωγή. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Αριθ. 1079463/4659/0016 (4) 

Ανταλλαγή παλαιών κλάσεων εντύπων παραβολών με νέα 
σε Ευρώ - Συμπλήρωση της αριθ. 1093246/5486/ 
0016/16.10.2000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

1. Τις διατάξεις της παραγράφου 3 του άρθρου 12 του 
Ν. 2362/95 (ΦΕΚ/Α7247) «περί Δημοσίου Λογιστικού 
Ελέγχου των δαπανώντου Κράτους και άλλες διατάξεις». 

2. Τις διατάξεις των άρθρων 1, 2, 10 και 19 του Ν. 
2842/2000 (ΦΕΚ207/Α727.9.2000) «Λήψη συμπληρωματι¬ 
κών μέτρων για την εφαρμογή των κανονισμών (ΕΚ) 
1103/97,974/98, 2866/98 του Συμβουλίου, όπως ισχύουν 
σχετικά με την εισαγωγή του ΕΥΡΩ». 

3. Την ανάγκη ορισμού ανατρεπτικής ημερομηνίας επι¬ 
στροφής των αχρησιμοποίητων εντύπων παραβολών σε 
δραχμές τα οποία βρίσκονται στα χέρια πολιτών και 
ανταλλαγή τους με νέα έντυπα παραβολών σε Ευρώ κα¬ 
θώς και λοιπών λεπτομερειών. 

4. Την ανάγκη συμπλήρωσης της αριθ. 1093246/ 
5486/0016/16.10.2000 απόφασης του Υπουργού Οικονο¬ 
μικών. 

5. Την απόφαση του Πρωθυπουργού και του Υπουργού 
Οικονομικών με αριθ.1039386/441/Α006/21.4.2000 (ΦΕΚ 
571/Β72000), για ανάθεση αρμοδιοτήτων στους Υφυ¬ 
πουργούς Οικονομικών. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Α. Ορίζουμε ανατρεπτική ημερομηνία δύο μηνών, αρχο- 
μένης από 2.1.2002 και λήξεως στις 28.2.2002, για την 
ανταλλαγή των αχρησιμοποίητων εντύπων παραβολών 
(ΔΗΜΟΣΙΟΥ - ΧΑΡΤΟΣΗΜΟΥ - ΑΓΩΓΟΣΗΜΟΥ - ΚΤΕΟ) τα 
οποία βρίσκονται στην κατοχή των πολιτών ή Ν.Π.Ι.Δ., με 
νέα έντυπα παραβολών σε Ευρώ. Σε περίπτωση που η αξία 
των προσκομιζομένων εντύπων δενταυτίζεται ή δεν επιτυγ¬ 
χάνεται με συνδυασμό κλάσεων της ίδιας κατηγορίας με το 
ακριβές ποσό των ανταλλασσομένων παραβολών σε Ευρώ, 
θα καταβάλλεται από τους ενδιαφερομένους η διαφορά. 

Για τον τρόπο καταστροφής των παλαιών εντύπων παρα¬ 
βολών, της λογιστικής τακτοποίησης των Δ.Ο.Υ., επιστρο¬ 
φής και ανταλλαγής θα ακολουθήσει νεότερη απόφαση. 

Κατ’ εξαίρεση στις περιπτώσεις ανταλλαγής παλαιών 
εντύπων, δεν απαιτείται η συμπλήρωση της πράξης επι¬ 
στροφής της οπίσθιας πλευράς αυτών. Στην πρόσθια θα 
αναγράφονται κατά τα γνωστά τα στοιχεία των δικαιούχων. 

Εάν παρέλθει άπρακτη η ανωτέρω δίμηνη προθεσμία η 
αξίωση για ανταλλαγή των κατεχομένων εντύπων παρα¬ 
βολών σε δραχμές, παραγράφεται υπέρ του Δημοσίου. 

Οι αρμόδιοι υπάλληλοι των Δ.Ο.Υ. θα ελέγχουν τα προ- 
σκομιζόμενα παλαιά έντυπα ως προς τη γνησιότητά τους, 
υψώνοντάς τα στο φως προκειμένου να διαπιστώσουν 
την ύπαρξη επί του σώματος αυτών σε όλο το μήκος και 
πλάτοςτου υδατογραφήματος Υ.Ο. 

Γ ια τυχόν αμφισβητήσεις θα ζητείται η συνδρομή του 
ΙΕΤΑ της Τράπεζας Ελλάδος μέσω της 16ης Δ/νσης του 
Υπουργείου Οικονομικών, όπου θα στέλνονται τα αμφιλε¬ 
γόμενα έντυπα. 

Β. Συμπληρώνουμε στις παραστάσεις και στα κείμενα 
τα οποία πρέπει να φέρουν τα νέα έντυπα παράβολα σε 
Ευρώ τα εξής: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


17063 


1. Σε όλες τις κατηγορίες και κλάσεις στο κυρίως παρά¬ 

βολο κάτω από το Εθνόσημο το κείμενο ΚΑΤΑΤΕΘΗ¬ 
ΚΕ.20..., ο Προϊστάμενος της υπηρεσίας. 

2. Αντίστοιχα στις κατηγορίες παραβολών ΑΓΩΓΟΣΗ- 
ΜΟΥ και ΧΑΡΤΟΣΗΜΟΥ την ένδειξη ΠΛΕΟΝ ΥΠΕΡ 
ΤΑ.Χ.ΔΙ.Κ. 20% - ΠΛΕΟΝ ΥΠΕΡ ΟΓΑ 20%. 

3. Στην κατηγορία παραβολών ΑΓΩΓΟΣΗΜΟΥ κάτω 

από τη λέξη ΚΑΤΟΙΚΟΣ την ένδειξη: ΚΑΤΑ. 

Γ. Οι υπόλογοι των τυχόν υπαρχουσών παγίων προκα¬ 
ταβολών εντύπων παραβολών, θα πρέπει να αποδώσουν 
λογαριασμό μέχρι 31.12.2001. Κατά τα λοιπά θα ισχύσουν 
όσα προβλέπονται στη σχετική απόφαση περί παγίων 
προκαταβολών υλικού - Νέες αξίες σε Ευρώ. (Α.Υ.Ο. 
1079461/4661/0016/2001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. Δ15/οικ/13941 (5) 

Καθορισμός εγγραφής επιχειρήσεων στα Νομαρχιακά 
Μητρώα, κατά το έτος 2001. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 6 του άρθρου 16 του Ν. 
1418/84 (ΦΕΚ 23/84, τ.Α’),όπως συμπληρώθηκαν με τις 
διατάξεις της παρ. 6 του άρθρου ΙδτουΝ. 1561/85. 

2. Την υπ’ αριθ. 25/86 με αριθμό πρωτ. ΕΔ/29/01/30/Φ.Ν. 
294/7.3.1986 εγκύκλιο του Υπουργού ΠΕ.ΧΩ.Δ.Ε. (και ει¬ 
δικότερα την παρ. 6, εδ. Ε αυτής). 

3. Τις σχετικές με το θέμα προτάσεις όλων των Νομαρ¬ 
χιών. 

4. Το υπ’ αριθ. 4098/30.7.2001 έγγραφο του Γενικού 
Γραμματέατου Υπουργείου Αιγαίου με τις προτάσεις του 
για τις άδειες στα νησιά του Αιγαίου. 

5. Το γεγονός ότι οι εγγεγραμμένες επιχειρήσεις στα Νο¬ 
μαρχιακά Μητρώα, αλλά και οι επιχειρήσεις του ΜΕΕΠ κα- 
τωτάτης τάξεως επαρκούν, για την εκτέλεση μικρών έργων. 

6. Την αριθ. Δ17α/10/30/Φ.2.2.1 ./23.5.2000 (ΦΕΚ 664/ 
24.5.2000 τ.Β’) απόφαση του Πρωθυπουργού και του 
Υπουργού ΠΕΧΩΔΕ «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων, στον 
Υφυπουργό Περιβάλλοντος, Χωροταξίας και Δημοσίων 
Έργων Αθανάσιο Αλευρά». 

7. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

Ορίζουμε το ανώτατο όριο του αριθμού των νέων επι¬ 
χειρήσεων που μπορούν να εγγραφούν κατάτο έτος 2001 
σε Νομαρχιακά Μητρώα, ως κατωτέρω: 

• Μέχρι δεκαπέντε (15) επιχειρήσεις στη Νομαρχιακή 
Αυτ/ση Αθηνών. 

• Μέχρι δώδεκα (12) επιχειρήσεις στη Νομαρχιακή 
Αυτ/ση Αχάίας. 

• Μέχρι δέκα (10) επιχειρήσεις στις Νομαρχιακές 
Αυτ/σεις Αιτωλ/νίας, Θεσπρωτίας, Θεσσαλονίκης, Κυκλά¬ 
δων, Δωδεκανήσου, Ηρακλείου καιΧανίων. 


• Μέχρι οκτώ (8) επιχειρήσεις στη Νομαρχιακές 
Αυτ/σεις Φθιώτιδας, Κερκύρας και Λακωνίας. 

• Μέχρι επτά (7) επιχειρήσεις στη Νομαρχιακή Αυτ/ση 
Ηλείας. 

• Μέχρι έξι (6) επιχειρήσεις στη Νομαρχιακή Αυτ/ση 
Πέλλης. 

• Μέχρι πέντε (5) επιχειρήσεις στις Νομαρχιακές 
Αυτ/σεις Δ. Αττικής, Κορινθίας, Λαρίσης, Τρικάλων, Μα¬ 
γνησίας, Ιωαννίνων, Κιλκίς και Ρεθύμνης. 

• Μέχρι τέσσερις (4) επιχειρήσεις στις Νομαρχιακές 
Αυτ/σεις Ημαθίας και Κοζάνης. 

• Μέχρι τρεις (3) επιχειρήσεις στις Νομαρχιακές 
Αυτ/σεις Αν. Αττικής, Πειραιά, Βοιωτίας, Εύβοιας, Αργο¬ 
λίδας, Αρκαδίας, Μεσσηνίας, Καρδίτσας, Πρεβέζης, Ζα¬ 
κύνθου, Χαλκιδικής, Φλωρίνης, Καστοριάς, Γρεβενών, Χί¬ 
ου και Λέσβου. 

• Μέχρι δύο (2) επιχειρήσεις στις Νομαρχιακές 
Αυτ/σεις Φωκίδας, Ευρυτανίας, Άρτας, Κεφαλληνίας, 
Λευκάδας, Πιερίας, Καβάλας, Ξάνθης, Ροδόπης, Σερρών, 
Δράμας, Έβρου, Σάμου και Λασιθίου. 

Επιπλέον των ανωτέρω, ορίζουμε για τα νησιά της Νο¬ 
μαρχίας Κυκλάδων, Δωδεκανήσου, Χίου, Σάμου και Λέ¬ 
σβου: 

1) Για νησιά μέχρι 500 κατοίκους, μέχρι επτά (7) επιχει¬ 
ρήσεις, οι οποίες κατανέμονται στις παρακάτω εξειδικευ- 
μένες εργασίες: 

α) 1 υδραυλικών - ύδρευσης αποχέτευσης 

β) 1 οδοποιίας - επιμέρους χωματουργικές εργασίες 

γ) 1 ελαιοχρωματισμοί 

δ) 1 σιδηρουργικά 

ε) 1 ξυλουργικά 

στ) 2 λιθοδομές 

2) Για νησιά μέχρι 1.500 κατοίκους, μέχρι είκοσι μία (21) 
επιχειρήσεις, οι οποίες κατανέμονται στις παρακάτω εξει- 
δικευμένες εργασίες: 

α) 2 υδραυλικών - ύδρευσης αποχέτευσης 

β) 2 οδοποιίας - επιμέρους χωματουργικές εργασίες 

γ) 2 ελαιοχρωματισμοί 

δ) 2 οικοδομικά οπλισμένο - άοπλο σκυρόδεμα 

ε) 2 οικοδομικά - μονώσεις δώματος 

στ) 2 δίκτυα ύδρευσης - αποχέτευσης 

ζ) 2 αλουμινοκατασκευών 

η) 2 ξυλουργικά 

θ) 2 σιδηρουργικά 

ι) 3 λιθοδομές 

3) Για νησιά μέχρι 3.100 κατοίκους, μέχρι τριάντα δύο 
(32) επιχειρήσεις, οι οποίες κατανέμονται στις παρακάτω 
εξειδικευμένες εργασίες: 

α) 3 υδραυλικών - ύδρευσης αποχέτευσης 

β) 3 οδοποιίας - επιμέρους χωματουργικές εργασίες 

γ) 3 οικοδομικά οπλισμένο - άοπλο σκυρόδεμα 

δ) 3 οικοδομικά - τσιμεντοστρώσεις - πλακοστρώσεις 

ε) 3 οικοδομικά -μονώσεις δώματος 

στ) 4 ελαιοχρωματισμοί 

ζ) 3 δίκτυα ύδρευσης - αποχέτευσης 

η) 3 αλουμινοκατασκευές 

θ) 3 ξυλουργικά 

ι) 4 λιθοδομών 

Οι άδειες των επιχειρήσεων που ορίζονται, όπως παρα¬ 
πάνω για τα νησιά (1,2, 3), χορηγούνται υπό τις κατωτέ¬ 
ρω πρόσθετες αυστηρές προϋποθέσεις: 

• Χορηγούνται μόνο σε μόνιμους κατοίκουςτων νησιών 
αυτών και η ισχύς τους εκτείνεται μόνο για το συγκεκρι¬ 
μένο νησί για το οποίο και χορηγούνται. 

• Σε όσα από τα παραπάνω νησιά έχουν ήδη χορηγηθεί 
άδειες επιχειρήσεων, οι νέες άδειες που θα χορηγηθούν, 
απαγορεύεται να υπερβαίνουν τα παραπάνω καθοριζό¬ 
μενα όρια. 

Στο ανωτέρω όριο περιλαμβάνονται οι κατηγορίες των 
επιχειρήσεων που μπορούν να εγγραφούν στα Νομαρ¬ 
χιακά Μητρώα, σύμφωνα με τις διατάξειςτου Π.Δ. 225/93, 
το οποίο αντικατέστησε την παρ. 1 του άρθρου 6του Π.Δ. 
472/85. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 
-Φ- 

Αριθ. 4300 (6) 

Ανάθεση αρμοδιοτήτων στους Αντιπρυτάνειςτου Παντεί- 
ου Πανεπιστημίου Κοινωνικών και Πολιτικών Επιστη¬ 
μών. 

ΤΟ ΠΡΥΤΑΝΙΚΟ ΣΥΜΒΟΥΛΙΟ 
ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1) Τις διατάξεις του άρθρου 3του Ν. 2083/92 (ΦΕΚ 159 
τ.Α’) σε συνδυασμό με τις διατάξεις του άρθρου 1 παρ. Ια 
του Ν. 2188/94 (ΦΕΚ 18τ.Α’). 

2) Τη Β2/2243/2.7.2001 Υ.Α. (ΦΕΚ 151/11.7.2001 τ. 
ΝΠΔΔ). 

3) Την απόφαση του Σώματος (Συνεδρίαση 10.9.2001). 

4) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού (άρθρο 29Ατου Ν. 1558/85, που προστέθη¬ 
κε με το άρθρο 27 του Ν. 2081/92 και τροποποιήθηκε με 
το άρθρο 1 παρ. 2α του Ν. 2469/97) αποφασίζει: 

1. Αντιπρύτανης Ακαδημαϊκών Υποθέσεων και Προσω¬ 
πικού ορίζεται ο Θεόδωρος Χαρ. Τζώνος. 

Αντιπρύτανης Οικονομικού Προγραμματισμού και Ανά¬ 
πτυξης ορίζεται ο Αντώνιος Μωυσίδης. 

2. α. Στον Αντιπρύτανη Ακαδημαϊκών Υποθέσεων και 
Προσωπικού ανατίθενται οι αρμοδιότητες που αφορούν: 

Την εποπτεία της εύρυθμης λειτουργίας των διοικητι¬ 
κών υπηρεσιών και των ακαδημαϊκών μονάδων του Πα- 
ντείου Πανεπιστημίου, θέματα του ακαδημαϊκού και διοι¬ 
κητικού προσωπικού του Παντείου Πανεπιστημίου. 

Εγγραφές και κατατάξεις πτυχιούχων ή αλλοδαπών και 
μετεγγραφές προπτυχιακών φοιτητών. 

β. Στον Αντιπρύτανη Οικονομικού Προγραμματισμού 
και Ανάπτυξης ανατίθενται οι αρμοδιότητες που αφο¬ 
ρούν: 

Την υπογραφή συμβάσεων με προμηθευτές, αναδό- 
χους εργασιών και τεχνικών έργων, μισθωτές και εκμι¬ 
σθωτές του Παντείου Πανεπιστημίου, μετά την έγκριση 
της κατακύρωσης από τα αρμόδια όργανα του Ιδρύματος. 

Την εποπτεία επί δωρεών και κληροδοτημάτων του Πα¬ 
ντείου Πανεπιστημίου. 


Την υπογραφή των μισθοδοτικών καταστάσεων των πό¬ 
σης φύσεως αποδοχώντου προσωπικού. 

Την υπογραφή των χρηματικών ενταλμάτων πληρωμής 
και προπληρωμής. 

- Ζητήματα της φοιτητικής μέριμνας και της φοιτητικής 
λέσχης. 

- Ζητήματα του Κέντρου Συνεχούς Εκπαίδευσης και Κα¬ 
τάρτισης (ΚΕΚ) του Παντείου Πανεπιστημίου. 

3. Τις ανατιθέμενες αρμοδιότητες μπορεί, σε κάθε πε¬ 
ρίπτωση, να ασκεί και ο Πρύτανης. 

4. Σε περίπτωση απουσίας ή κωλύματος ο Πρύτανης 
αναπληρώνεται από τον Αντιπρύτανη Ακαδημαϊκών Υπο¬ 
θέσεων και Προσωπικού και εφόσον και αυτός κωλύεται ή 
απουσιάζει από τον Αντιπρύτανη Οικονομικού Προγραμ¬ 
ματισμού και Ανάπτυξης. 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2001 
Ο Πρόεδρος - Πρύτανης 
ΙΩΑΝΝΗΣ ΒΑΒΟΥΡΑΣ 

-Φ- 

Αριθμ. 399552 (7) 

Σύσταση, συγκρότηση και λειτουργία της Επιτροπής 
Αξιολόγησης του άρθρου 15,του Ν. 2892/2001 και δια¬ 
δικασία αξιολόγησης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α . Του Ν. 1558/85 «Κυβέρνηση και Κυβερνητικά Όργα¬ 
να» (ΑΊ37) όπως το άρθρο 29 Α προστέθηκε με το άρθρο 
27 του Ν. 2081/92 (ΑΊ54) και αντικαταστάθηκε με το άρ¬ 
θρο 1 παρ. 2 ατού Ν. 2469/97 (Α'38). 

β . Του άρθρου 15 παρ. 2 του Ν. 2892/01 «Ελαφρύνσεις 
στη φορολογία κεφαλαίου και άλλες διατάξεις» (Α'46). 

γ. Του άρθρου 7 παρ. 3, 4, 5, 6 και 7 του Ν. 2860/2000 
(Α'251). 

2. Την κοινή απόφαση του Πρωθυπουργού και του 
Υπουργού Εθνικής Οικονομίας με αριθμ. 
ΔΙ0Ε/318/16326/19-4-2000 «Καθορισμός αρμοδιοτήτων 
των Υφυπουργών Εθνικής Οικονομίας» (Β'566). 

3. Τις αριθμ. 371351/2001 (646Β) και 371352/2001 
(656Β) αποφάσεις του Υπουργού Γεωργίας. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Προϋπολογισμού Δημοσίων 
Επενδύσεων, αποφασίζουμε: 

Άρθρο 1 

Σύσταση, συγκρότηση και λειτουργία 
Επιτροπής Αξιολόγησης 

1. Στο Υπουργείο Γεωργίας συνιστάται Επιτροπή Αξιο¬ 
λόγησης σύμφωνα με την παραγρ. 2 του άρθρου 15 του 
Ν. 2892/2001 . 

2. Έργο της ανωτέρω Επιτροπής είναι η προβλεπόμενη 
στην παρ. 2 του άρθρου 15 του Ν. 2892/2001 αξιολόγηση 
και διατύπωση γνώμης για το προσωπικό των Ειδικών 
Υπηρεσιών που η σύστασή τους προβλέπεται στις παρα¬ 
γράφους 1 και4του άρθρου 15του Ν. 2892/2001. 

3. Η Επιτροπή Αξιολόγησης συγκροτείται από έντεκα 
(11) μέλη , εκ των οποίων ένα μέλος ορίζεται Πρόεδρος 
και ένα Αντιπρόεδρος. Ο ορισμός των μελών γίνεται με 
απόφαση του Υπουργού Γεωργίας. 

4. Η Επιτροπή Αξιολόγησης λειτουργεί σε ολομέλεια 
και σε τμήματα , οι δε αποφάσεις της λαμβάνονται στην 
ολομέλεια. Οι αναγκαίες λεπτομέρειες για την λειτουργία 
της μπορεί να καθορίζονται με απόφασή της. 

5. Η ολομέλεια συγκροτείται από όλα τα μέλη της Επι¬ 
τροπής Αξιολόγησης στην οποία προεδρεύει ο πρόεδρός 
της ή κωλυομένου του προέδρου ο αντιπρόεδρός της. 

6. Συνιστώνται τρία (3) τμήματα καθένα από τα οποία 
συγκροτείται από τρία (3) μέλη εκ των οποίων το ένα μέ¬ 
λος εκτελεί χρέη προεδρεύοντος του τμήματος. 

Άρθρο 2 

Ολομέλεια και τμήματα 

1.0 πρόεδρος της Επιτροπής Αξιολόγησης προεδρεύει 
στην ολομέλεια και αναπληρώνεται σε περίπτωση κωλύ¬ 
ματος του από τον αντιπρόεδρο. Ο πρόεδρος και ο αντι¬ 
πρόεδρος της Επιτροπής Αξιολόγησης δεν συμμετέχουν 
στη σύνθεση των τμημάτων. Ο πρόεδρος καθορίζει την 
ημερομηνία, τον τόπο και την ημερήσια διάταξη των συνε¬ 
δριάσεων της ολομέλειας της Επιτροπής Αξιολόγησης. 

2. Η ολομέλεια βρίσκεται σε απαρτία όταν παρίστανται 
οκτώ (8) τουλάχιστον μέλη. Η ολομέλεια λαμβάνει από¬ 
φαση με πλειοψηφία των 2/3 των παριστάμενων μελών 
που σε κάθε περίπτωση δεν μπορεί να είναι μικρότερη των 
οκτώ (8) ψήφων. 

3. Με απόφαση του προέδρου της Επιτροπής Αξιολό¬ 
γησης κατανέμονται τα θέματα αρμοδιότητάς της στα 
τμήματάτης. 

4. Τα μέλη και ο προεδρεύων κάθε τμήματος ορίζονται 
με πράξη του προέδρου της Επιτροπής Αξιολόγησης που 
μπορεί να μεταβληθεί ανάλογα με τις ανάγκες. 

5. Η εισήγηση κάθε τμήματος προς την ολομέλεια δια¬ 
τυπώνεται ύστερα από απόφαση που έχει ληφθεί κατά 
πλειοψηφία και διαβιβάζεται προς αυτήν από τον προε- 
δρεύοντα του τμήματος. 

6. Ο προεδρεύων κάθε τμήματος καθορίζει την ημερο¬ 
μηνία , τον τόπο και την ημερήσια διάταξη των συνεδριά¬ 
σεων του τμήματος. 

Άρθρο 3 

Γραμματειακή υποστήριξη 

Η Διεύθυνση Διοίκησης Μόνιμου Προσωπικού του 
Υπουργείου Γεωργίας εκτελεί χρέη Γραμματείας της Επι¬ 
τροπής Αξιολόγησης. 

Άρθρο 4 

Αποζημίωση των μελών της Επιτροπής 

Η αποζημίωση των μελών της Επιτροπής Αξιολόγησης 
καθορίζεται σύμφωνα με το άρθρο 7 παρ. 7 εδάφιο β'του 
Ν. 2860/2000 όπως αυτό ορίζεται στο άρθρο 15 παρ. 2τε¬ 
λευταίο εδάφιο, του Ν. 2892/2001. 

Άρθρο 5 

Διαδικασία αξιολόγησης 

Η διαδικασία αξιολόγησης και επιλογής του προσωπι¬ 
κού των ειδικών υπηρεσιών του άρθρου 15 του Ν. 2892/01 
και ειδικότερα η υποβολή ερωτήματος, η προετοιμασία 
και διενέργεια της αξιολόγησης και η διατύπωση γνώμης 


από την Επιτροπή Αξιολόγησης του άρθρου 1 της παρού¬ 
σας, περιγράφονται στα επόμενα άρθρα. 

Άρθρο 6 

Υποβολή Ερωτήματος στην Επιτροπή Αξιολόγησης 

1. Το ερώτημα που προβλέπεται στο άρθρο 15 παρά¬ 
γραφος 2, β' εδάφιο του Ν. 2892/01, υποβάλλεται στην 
Επιτροπή Αξιολόγησης του άρθρου 1 της παρούσας από 
τον Γενικό Γραμματέα του Υπουργείου Γεωργίας στον 
οποίο υπάγονται οι ειδικές μονάδες που συστάθηκαν με 
βάση το άρθρο 15του Ν. 2892/2001. 

Το ερώτημα αναφέρει τους υπαλλήλους που προτείνο- 
νταιγιατη θέση του προϊσταμένου ή και τους υπαλλήλους 
που προτείνονται ανά κατηγορία του προσωπικού όπως 
προβλέπονται στις αποφάσεις του Υπουργού Γεωργίας 
για την σύσταση των ειδικών Υπηρεσιών. 

2. Το ερώτημα συνοδεύεται για κάθε προτεινόμενο 
υπάλληλο με τα παρακάτω στοιχεία: 

α. Βιογραφικό σημείωμα και υπεύθυνη δήλωση του άρ- 
θρουδτου Ν. 1599/86 για την ακρίβεια των δηλουμένων 
στοιχείων. 

β. Τα δικαιολογητικά που προβλέπονται στις αποφάσεις 
371351/2001 άρθρο 6 και 371352/2001 άρθρο 7 του 
Υπουργού Γ εωργίας, για τον καθορισμό των τυπικών και 
ουσιαστικών προσόντων καθώς και αυτά των πρόσθετων 
προσόντων. 

3. Το ερώτημα του Γενικού Γραμματέα προς την Επι¬ 
τροπή Αξιολόγησης μπορεί να αφορά και μέρος του προ- 
βλεπόμενου προσωπικού για τη σύσταση των Ειδικών 
Υπηρεσιών του άρθρου 15 του Ν. 2892/2001. 

Άρθρο 7 

Προετοιμασία αξιολόγησης 

Η Διεύθυνση Διοίκησης Μόνιμου Προσωπικού του 
Υπουργείου Γεωργίας υποστηρίζει την διαδικασία αξιο¬ 
λόγησης. Η υποστήριξη αυτή συνιστάται ιδίως στα εξής: 

α. Παραλαμβάνει τα σχετικά δικαιολογητικά των προ- 
τεινόμενων υπαλλήλων και εξετάζει την ορθή συμπλήρω¬ 
ση των υποβληθέντων στοιχείων και την πληρότητα των 
απαιτούμενων δικαιολογητικών όπως προβλέπονται στις 
σχετικές αποφάσεις του Υπουργού Γ εωργίας. 

β. Στις περιπτώσεις που διαπιστώνει ελλείψεις δικαιο- 
λογητικών καλεί τον υπάλληλο εντός τακτής προθεσμίας 
και σε κάθε περίπτωση πριν από την ημερομηνία που ορί¬ 
ζεται από το αρμόδιο τμήμα της Επιτροπής Αξιολόγησης 
για τη συμπλήρωση των δικαιολογητικών. Μετά την πα¬ 
ρέλευση της προθεσμίας αυτής η αξιολόγηση γίνεται με 
τα δικαιολογητικά που είναι διαθέσιμα. 

γ. Με βάση τα υποβληθέντα στοιχεία και δικαιολογητικά 
η Δ/νση Διοίκησης Μόνιμου Προσωπικού του Υπουργείου 
Γεωργίας καταρτίζει ανά προτεινόμενο υπάλληλο, συνο¬ 
πτικό δελτίο των τυπικών, ουσιαστικών και συνεκτιμόμε- 
νων προσόντων του, το οποίο και θέτει στη διάθεση του 
αρμοδίου τμήματος της Επιτροπής Αξιολόγησης. 

Άρθρο 8 
Αξιολόγηση 

1. Το αρμόδιο τμήμα της Επιτροπής Αξιολόγησης ειση- 
γείται στην ολομέλεια η οποία αποφασίζει τον αποκλεισμό 
από την περαιτέρω διαδικασία των προτεινόμενων υπαλ- 
λήλωνπου δενπληρούντα καθορισμένα τυπικά προσόντα. 

2. Γ ιατους υπαλλήλουςπουπληρούντατυπικάπροσόντα, 
το αρμόδιο τμήμα ορίζει το χρόνο διενέργειας συνέντευξης. 

3. Μετά το πέρας της συνέντευξης για κάθε προτεινό- 
μενο υπάλληλο, το αρμόδιο Τμήμα συντάσσει Ατομικό 
Φύλλο Αξιολόγησης, στο οποίο σημειώνονται τα τυπικά 
προσόντα και βαθμολογούνται τα ουσιαστικά, και πρό¬ 
σθετα συνεκτιμούμενα προσόντα, όπως αυτά προβλέπο- 
νται στις οικείες αποφάσεις καθορισμού τους. 

Η βαθμολογία ανά ουσιαστικό και πρόσθετο συνεκτιμώ- 
μενο προσόν περιλαμβάνει τις παρακάτω διαβαθμίσεις: 

• Βαθμός Α επίπεδο: Άριστο 

• Βαθμός Β επίπεδο: Πολύ καλό 

• Βαθμός Γ επίπεδο: Καλό 

• Βαθμός Δ επίπεδο: Μέτριο 

• Βαθμός Ε επίπεδο: Μη ικανοποιητικό 

4. Το αρμόδιο τμήμα μετά την ολοκλήρωση της βαθμο¬ 
λογίας εισηγείται στην ολομέλεια της Επιτροπής Αξιολό¬ 
γησης το Ατομικό Φύλλο Αξιολόγησης και την καταλλη¬ 
λότητα ή μη κάθε προτεινόμενου υπαλλήλου. 

5. Η ολομέλεια της Επιτροπής Αξιολόγησης, λαμβάνο- 
ντας υπόψη την εισήγηση του αρμοδίου τμήματος και συ- 
νεκτιμώντας τα στοιχεία του Ατομικού Φύλλου Αξιολόγη¬ 
σης αποφασίζει την αποδοχή ή προσαρμογή του Ατομι¬ 
κού Φύλλου Αξιολόγησης και την καταλληλότητα κάθε 
προτεινόμενου υπαλλήλου που περιλαμβάνεται στο ερώ¬ 
τημα που της υποβλήθηκε διατυπώνοντας, εφόσον το 
κρίνει σκόπιμο, σχετικό σχόλιο ή παρατηρήσεις. 

6. Κατάλληλος για τοποθέτηση στην ειδική υπηρεσία 
θεωρείται ο υπάλληλος που βαθμολογείται σε καθένα 
από τα καθορισμένα ουσιαστικά προσόντα με βαθμό Α ή 
Β, ενώ μη κατάλληλος ο υπάλληλος ο οποίος βαθμολο¬ 
γείται με Ε σε ένα τουλάχιστον από τα ουσιαστικά προσό¬ 
ντα ή με βαθμό Δ στη πλειοψηφία των ουσιαστικών προ¬ 
σόντων. Σε περίπτωση που ο υπάλληλος βαθμολογείται 
με βαθμό Δ σε μέρος των ουσιαστικών προσόντων που 
δεν υπερβαίνει σε αριθμό τα μισά του συνόλου των προ- 
βλεπόμενων, η Επιτροπή Αξιολόγησης δύναται να απο¬ 
φασίσει την καταλληλότητα ή μη με ειδική αιτιολόγηση. 

7. Η απόφαση της ολομέλειας της Επιτροπής Αξιολό¬ 
γησης κοινοποιείται στον Γενικό Γραμματέα του Υπουρ¬ 
γείου Γεωργίας. 

Άρθρο 9 

Διαδικασία επιλογής 

Ο Γ ενικός Γ ραμματέας του Υπουργείου Γ εωργίας έχο¬ 
ντας υπόψη α) την απόφαση της Επιτροπής Αξιολόγησης 
που περιλαμβάνει και τα ατομικά φύλλα αξιολόγησης των 
υπαλλήλων για τους οποίους υπέβαλλε σχετικό ερώτημα 
και β) τις ανάγκες που προκύπτουν από τα καθήκοντα και 
τις αρμοδιότητες των ειδικών υπηρεσιών των παραγρά¬ 
φων 1 και 4 του άρθρου 15 του Ν. 2892/2001, εισηγείται 
στον Υπουργό Γεωργίας την τοποθέτηση σ ’ αυτές των 
προϊσταμένων και του προσωπικού τους. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 21 Σεπτεμβρίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Β. ΠΑΠΑΝΔΡΕΟΥ X. ΠΑΧΤΑΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


Αριθ.ΦΙΙ 50368 (8) 

Καταβολή δαπάνης μισθοδοσίας μιας υπαλλήλου του 
Συνδέσμου «Ξενοδοχοϋπαλλήλων Κέρκυρας». 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Σύμφωνα με: 

1. Τις διατάξεις του άρθρου 5 του Ν. 2224/94 (ΦΕΚ 
112/Α’) «Ρύθμιση θεμάτων εργασίας συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό Νομικών Προσώπων και άλλες διατάξεις». 

2. Το με αριθ. 18160/12.7.2001 έγγραφο του Ο.Ε.Ε. με 
το οποίο μας υποβλήθηκε απόσπασμα Πρακτικού της με 
αριθ. 20/9.5.2001 συνεδρίασης του Διοικητικού του Συμ¬ 
βουλίου. 

3. Την αριθ. 50706/16.1.2001 (ΦΕΚ64/Β’) απόφασή μας 
«Καταβολή λειτουργικών δαπανών και δαπάνης μισθοδο¬ 
σίας προσωπικού στις πρωτοβάθμιες, δευτεροβάθμιες 
και τριτοβάθμιες συνδικαλιστικές οργανώσεις για το έτος 
2001 ». 

4. Την εγγραφή πίστωσης στον Κ.Α.Ε. 2522 Ατού προϋ¬ 
πολογισμού του Ο.Ε.Ε. έτους 2001, για την προκαλούμε- 
νη δαπάνη (άρθρο 29 Α του Ν. 1558/1985, άρθρο 27 Ν. 
2081/1992 και άρθρο 1 του Ν. 2469/1997). Η δαπάνη αυ¬ 
τή δεν βαρύνει τον κρατικό προϋπολογισμό. 

5. Την αριθ. 80027/9.5.2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». (ΦΕΚ 
610/Β’), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθ. 20/9.5.2001 συνεδρίασή του σχετικά 
με την καταβολή δαπάνης μισθοδοσίας μιας υπαλλήλου 
του Συνδέσμου Ξενοδοχοϋπαλλήλων Κέρκυρας. 

Η δαπάνη αυτή βαρύνει τον Κ.Α. Ε. 2522 Ατού προϋπο¬ 
λογισμού του Οργανισμού Εργατικής Εστίας έτους 2001, ο 
οποίος δεν επιχορηγείται απότον κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 21 Σεπτεμβρίου 2001 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-♦- 

Αριθ. Υ4α/7769 (9) 

Έναρξη λειτουργίας της Κεντρικής Υπηρεσίας του 
Πε.Σ.Υ. Βορείου Αιγαίου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15, παρ. 2 του Ν. 2889/2001 
(ΦΕΚ37/Α/2001 «Βελτίωση και Εκσυγχρονισμός του Εθνι¬ 
κού Συστήματος Υγείας και άλλες διατάξεις». 

2. Τις διατάξεις του άρθρου 1. παρ. 2 του Ν. 2469/97 
(ΦΕΚ 30/Α/97) και το γεγονός ότι από τις διατάξεις της πα¬ 
ρούσας απόφασης δεν προκαλείται επιπλέον δαπάνη σε 
βάρος του κρατικού προϋπολογισμού. 

3. Την υπ’ αριθμ. ΥΙΟβ/οικ. 16402/24.4.2001 (ΦΕΚ 87 

/τ.Ν.Π.Δ.Δ./27.4.2001 υπουργική απόφαση διορισμού 
των Προέδρων των Περιφερειακών Συστημάτων Υγείας 
(Πε.Σ.Υ.). 

4. Την υπ’αριθμ.ΔΥΙ δ/5842/10.5.2001 (ΦΕΚ96/11.5.2001 
τ. Ν.Π.Δ.Δ.) απόφαση συγκρότησης του Δ.Σ. του Πε.Σ.Υ. 
Βορείου Αιγαίου, όπως αυτή τροποποιήθηκε με την υπ’ 
αριθ.ΔΥ1δ/13417/31.8.2001 (ΦΕΚ 196/6.9.2001 τ.Ν.Π.Δ.Δ.) 
απόφαση, αποφασίζουμε: 

Την έναρξη λειτουργίας της Κεντρικής Υπηρεσίας του 
Περιφερειακού Συστήματος Υγείας (Πε.Σ.Υ) Βορείου Αι¬ 
γαίου και ορίζουμε ημέρα έναρξης την 1η Οκτωβρίου 
2001 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2001 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. ΔΥ1 δ/13261 (10) 

Τροποποίηση της ΔΥΙα/23938/17.11.1997 Ο.Ε. (ΦΕΚ 
1026/21.11.1997 τ.Β') απόφασης, που αφορά «Συγκρό¬ 
τηση Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Δυτικής Μακεδονίας 
για τις ειδικότητες της Ακτινοδιαγνωστικής, Αναισθησιο- 
λογίας... Χειρουργικής Παίδων και Ψυχιατρικής». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ.Α'). 

2. Τις διατάξεις του άρθρου 6 παρ. 1 του Ν. 1278/82 
(ΦΕΚ 105 Τ.Α) όπως αντικαταστάθηκε από την παρ. 1 του 
άρθρου 44του Ν. 1759/88 (ΦΕΚ50τ.Α). 

3. Τις διατάξεις του άρθρου 37 παρ. 1 του Ν. 2519/1997 
(ΦΕΚ 165/21.8.1997τ.Α') «Ανάπτυξη και Εκσυγχρονισμόςτου 
Εθνικού Συστήματος Υγείας, οργάνωση των υγειονομικών 
υπηρεσιών, ρυθμίσεις για το φάρμακο και άλλες διατάξεις». 

4. Τις διατάξεις του άρθρου 15 του Ν. 2889/2001 (ΦΕΚ 
37/2.3.2001) «Βελτίωση και εκσυγχρονισμόςτου Εθνικού 
Συστήματος Υγείας και άλλες διατάξεις». 

5. Τη ΔΥ1α/23938/17.11.1997 Ο.Ε. (ΦΕΚ 1026/ 
21.11.1997 τ.Β') απόφασή μας, όπως τροποποιήθηκε με¬ 
ταγενέστερα. 

6. Την από 15.6.2001 παραίτηση του Ιωάννη Γεωργιάδη. 

7. Το 1916/2.8.2001 έγγραφο του Πανελληνίου Ιατρικού 
Συλλόγου, αποφασίζουμε: 

1. Τροποποιούμε την ανωτέρω (5) σχετική απόφασή 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Δυτικής 
Μακεδονίας, στην Ειδικότητα της Παθολογίας, τακτικό 
μέλος ως Κριτή-Εισηγητή για την κρίση Δ/ντών και Επιμε¬ 
λητών τον Σιμελίδη Δημήτριο, Δ/ντή στο Ν.Γ.Ν. Κοζάνης 
«ΜΑΜΑΤΣΕΙΟ», σε αντικατάσταση του Ιωάννη Γεωργιά- 
δη, που παραιτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

3. Η θητεία του ανωτέρω διοριζομένου λήγει μαζί με τη 
θητεία των υπολοίπων μελών του συμβουλίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 139747 οικ. (11) 

Συμπλήρωση της αρ. 111666/6.7.2001 απόφασης Συ¬ 
γκρότηση Ομάδας Εργασίας για τη μελέτη και σύντα¬ 
ξη σχεδίου Π.Δ. σε εκτέλεση του άρθρου 65 παρ. 5 Ν. 
2447/1996 με το οποίο θα ρυθμίζονται στις λεπτομέ¬ 
ρειες τους η οργάνωση και η λειτουργία του θεσμού 
των ανάδοχων οικογενειών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παρ. 6α του άρθρου 5 του Ν. 
2408/1996, 

β) την αρ. 111666/6.7.2001 απόφασή μας περί συγκρο- 
τήσεως Ομάδας Εργασίας για την μελέτη και σύνταξη 
σχεδίου Π.Δ. σε εκτέλεση του άρθρου 65 παρ. 5 Ν. 
2447/1996 με το οποίο θα ρυθμίζονται στις λεπτομέρειες 
τους η οργάνωση και η λειτουργία του θεσμού των ανά¬ 
δοχων οικογενειών, 

γ) την ανάγκη συμπλήρωσης της ανωτέρω απόφασης 
με διεύρυνση του αντικειμένου της, ώστε να ρυθμίζονται 
στις λεπτομέρειές τους η οργάνωση και η λειτουργία του 
θεσμού ανάδοχων οικογενειών και ενηλίκων με ειδικές 
ανάγκες ή ηλικιωμένων, αποφασίζουμε: 

Συμπληρώνουμε την αρ. 111666/6.7.2001 απόφασή 
μας ως εξής: 

Διευρύνουμε το αντικείμενό της έτσι ώστε να συμπερι- 
ληφθεί σ’ αυτό και η ρύθμιση του θεσμού ανάδοχων οικο¬ 
γενειών, ενηλίκων με ειδικές ανάγκες ή ηλικιωμένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2001 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 
-♦- 

Αριθ. 9743 (12) 

Συγχώνευση Δημοτικών Νομικών Προσώπων του 
Δήμου Φλώρινας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 παρ. 6 του Π.Δ. 410/95 
«Δημοτικός και Κοινοτικός Κώδικας». 

2. Τις διατάξεις του άρθρου 27 του Ν. 2081/82, που ρυθ¬ 
μίζουν τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

3. Τις διατάξεις του άρθρου 14του Ν. 2880/2001 «Πρό¬ 
γραμμα Πολιτεία για τη μεταρρύθμιση και τον εκσυγχρο¬ 
νισμό της Δημόσιας Διοίκησης και άλλες διατάξεις». 

4. Τις αριθμ. 3067/11.4.2001 (ΦΕΚ 794/25.6.2001 τ.Β') 
και 3012/5.7.2001 (934 ΦΕΚτης 19.7.2001 τ.Β') αποφάσεις 
μας με τις οποίες συστήθηκαν στο Δήμο Φλώρινας Νομι¬ 
κά Πρόσωπα Δημοσίου Δικαίου με τις επωνυμίες «Δήμο- 

τικό Αθλητικό Κέντρο Φλώρινας» και «Δημοτικό Στάδιο 
Φλώρινας» αντίστοιχα. 

5. Την αριθμ. 252/2001 απόφαση του Δημοτικού Συμ¬ 
βουλίου Φλώρινας με την οποία συγχωνεύονται τα παρα¬ 
πάνω Νομικά Πρόσωπα σε ένα με την επωνυμία «ΔΗΜΟ¬ 
ΤΙΚΟ ΑΘΛΗΤΙΚΟ ΚΕΝΤΡΟ ΦΛΩΡΙΝΑΣ». 

6. Την αριθμ. 4196/20.7.2001 εξουσιοδοτική απόφαση 
Γ.Γ. Περιφέρειας, αποφασίζουμε: 

Α. Συγχωνεύουμε τα παρακάτω Νομικά ΠρόσωπαΔημο- 
σίου Δικαίου του Δήμου Φλώρινας: 1) ΔΗΜΟΤΙΚΟ ΑΘΛΗ¬ 
ΤΙΚΟ ΚΕΝΤΡΟ ΦΛΩΡΙΝΑΣ και2) ΔΗΜΟΤΙΚΟ ΣΤΑΔΙΟ ΦΛΩ¬ 
ΡΙΝΑΣ σε ένα Νομικό Πρόσωπο Δημοσίου Δικαίου με την 
επωνυμία «ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ ΦΛΩΡΙΝΑΣ». 

Β. Σκοπός του Νομικού Προσώπου είναι η υποστήριξη 
του Αθλητισμού. 

Γ. Πόροι: 

α) Ετήσια επιχορήγηση του Κράτους. 

β) Ετήσια επιχορήγηση του Δήμου Φλώρινας. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων υπη¬ 
ρεσιών. 

ε) Πρόσοδοι από την περιουσία του. 

Δ. Περιουσία του Νομικού Προσώπου είναι η υφιστάμε¬ 
νη κινητή και ακίνητη περιουσία του και κάθε χώρος ή κτί¬ 
ριο που θα παραχωρηθεί ή θα μεταβιβαστεί σε αυτό. 

Ε. Το Νομικό Πρόσωπο διοικείται από Διοικητικό Συμ¬ 
βούλιο του οποίου η σύνθεση προβλέπεται από τις διατά- 
ξειςτου άρθρου 203παρ. 3του Π.Δ/τος410/95. 

Το Νομικό Πρόσωπο θα εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

ΣΤ. Σφραγίδα: Το Νομικό Πρόσωπο θα χρησιμοποιεί 
χωριστή σφραγίδα που κυκλικά θα φέρει χαραγμένες τις 
λέξεις ΕΛΛΗΝΙΚΗ ΔΗΜΟΚΡΑΤΙΑ, την επωνυμία του και 
στο μέσον το εθνόσημο. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπ/σμού (άρθρο 14 Ν. 
2880/2001) και του προϋπολογισμού του Δήμου Φλώρι¬ 
νας το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 17 Σεπτεμβρίου 2001 

Με εντολή Γ εν. Γ ραμ. Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 72 (13) 

Παράταση απόφασης 71/17.9.2001 Δ.Σ. Χ.Α.Α. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 22.9.2001) 

Έχοντας υπόψη: 

1. Το άρθρο 1 παρ. 5 και7του Ν. 2651/1998. 

2. Το άρθρο 20 παρ. 1 περ. β) του Ν. 1806/1988 όπως 
τροποποιήθηκε και ισχύει. 

3. Το άρθρο 22παρ. 1 και4τουΝ. 1806/1988 όπωςτρο- 
ποποιήθηκε και ισχύει. 


4. Το άρθρο 24 του Ν. 1806/1988 όπως τροποποιήθηκε 
και ισχύει. 

5. Το άρθρο 17του Ν. 2324/1995 και 

6. Την υπ’ αριθμό 18της 15.1.1999 (ΦΕΚ 40Β, 27.1.1999) 
απόφαση του Δ.Σ. του ΧΑΑ όπως ισχύει. 

7. Την υπ’ αριθμό 30 της 7.10.1999 (ΦΕΚ 1871Β, 

12.10.1999) απόφαση του Δ.Σ. του ΧΑΑ. 

8. Την υπ’ αριθμό 53 της 6.12.2000 (ΦΕΚ 1566Β, 

22.12.2000) απόφαση του Δ.Σ. του ΧΑΑ. 

9. Την απόφαση 71/17.9.2001 του Δ.Σ. του Χ.Α.Α. (ΦΕΚ 
1210/Β/17.9.2001). 

10. Τις έκτακτες συνθήκες που έχουν δημιουργηθεί διε¬ 
θνώς στην κεφαλαιαγορά, αποφασίζει: 

Όπως η απόφαση 71/17.9.2001 του Δ.Σ. του Χ.Α.Α. 
(ΦΕΚ 1210/Β/17.9.2001) που έληξε στις 21.9.2001, παρα- 
ταθεί μέχρι και τις 28.9.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2001 
Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 

-♦- 

Αριθ. 1130/20.9.2001 (14) 

Ανάκληση αποφάσεων του Διοικητικού Συμβουλίου του 
ΕΚΚΕ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΕΘΝΙΚΟΥ ΚΕΝΤΡΟΥ ΚΟΙΝΩΝΙΚΩΝ ΕΡΕΥΝΩΝ 

Έχοντας υπόψη: 

1. Τη διάταξη του άρθρου 9 παρ. 4 εδ.ε' του Ν. 
1514/1985 «Ανάπτυξη της επιστημονικής και τεχνολογι¬ 
κής έρευνας», όπως αντικαταστάθηκε με την παρ. 1 του 
άρθρου 32 του Ν. 2115/1993 και ισχύει. 

2. Τηδιάταξητουάρθρου4παρ.3περ.η'του Π.Δ. 342/86 
«Οργανισμόςτου Εθνικού Κέντρου Κοινωνικών Ερευνών». 

3. Την απόφαση του Διοικητικού Συμβουλίου του ΕΚΚΕ 
στην υπ’ αριθ. 11/13.6.2000 συνεδρίασή του (θέμα Ιο) 
«Μεταβίβαση των αρμοδιοτήτων του Δ.Σ. από 1.7.2000 
στη Διευθύντρια του Κέντρου». 

4. Την υπ’ αριθ. 797/30.6.2000 (ΦΕΚ 893/Β/18.7.2000) 
απόφαση της Προέδρου του Διοικητικού Συμβουλίου του 
ΕΚΚΕ «Μεταβίβαση αρμοδιοτήτων του Διοικητικού Συμ¬ 
βουλίου του ΕΚΚΕ». 

5. Την απόφαση του Διοικητικού Συμβουλίου του ΕΚΚΕ 
που έχει ληφθεί στη συνεδρίασή του υπ’ αριθ. 1/19.9.2001 
(θέμα Ιο) «Ανάκληση προηγούμενης απόφασης του Δ.Σ. 
για τη μεταβίβαση των αρμοδιοτήτωντου στη Διευθύντρια». 

6. Ότι δεν προκαλείται δαπάνη του προϋπολογισμού 
του ΕΚΚΕ, αποφασίζουμε: 

Ανακαλούμε για το μέλλον την απόφαση του Διοικητι¬ 
κού Συμβουλίου του ΕΚΚΕ στην υπ’ αριθ. 11/13.6.2000 
συνεδρίαση του (θέμα Ιο) «Μεταβίβαση αρμοδιοτήτων 
του Δ.Σ. από 1.7.2000 στη Διευθύντρια του Κέντρου», την 
υπ’ αριθ. 797/30.6.2000 (ΦΕΚ 893/Β/18.7.2000) απόφασή 
μας, καθώς και κάθε άλλη σχετική απόφαση. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 20 Σεπτεμβρίου 2001 

Η Πρόεδρος του Δ.Σ. 

Ε. ΠΑΝΑΓΙΩΤΑΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




